Гайлігін

**Гайлігін** (*Галігін*, *Галгін*, *Келікін*, *Колькін*), **Гайліген** — мужчынскае імя і вытворнае ад яго прозьвішча **Гольгін** (*Гальгін*, *Галагін*).

## Паходжаньне

Гелікін або Гілігін (Gelikin, Giligin) і Гінгель (Gingel) — імёны германскага паходжаньня. Іменная аснова -гайл- (-гал-, -гел-) (імёны ліцьвінаў Відзігайла, Інгела, Монтгайла; германскія імёны Widigail, Ingeila, Montigel) паходзіць ад гоцкага і бургундзкага gails 'жвавы, свавольны, ганарысты', а аснова -гін- (-ген-, -кін-) (імёны ліцьвінаў Гендрута, Кімунд, Менгін; германскія імёны Genedrudis, Ginmund, Mennigen) — ад гоцкага gin- 'пачатак' (гоцкае *ginnan, германскае *gennan 'пачынаць'). Апроч таго, у германскіх імёнах адзначаецца суфікс-пашыральнік -кін (-кен). Такім парадкам, імя Гайлігін азначае «жвавы зачатак».

У Прусіі адзначаліся прозьвішчы Gilgen і Gilgin. 

Варыянты імя ў гістарычных крыніцах: *[[Манівід|Монивидъ]] Койликинович* (1387—1392 гады); *Goligyn* (*Golygin*; 18 студзеня 1401 году); *cum Goligunt*, *Goligunt* (2 кастрычніка 1413 году); *Andreas dictus Golykunth* (17 студзеня 1413 год); *Golgen Goslywoynowitz* (*Golgen Goyliwoynowicz*; 15 траўня 1432 году); *Golyginy [sigilla]* (20 студзеня 1433 году); *Кголикгину Остиковичу чоловекъ*, *Пану Ондрушку Коликиновичу село Морхотъчино*, *Онъдрушку Келикиновичу, местичу*, *Олехну Кголикгиновичу пять чоловековъ* (1440—1492 гады); *Andruszkone Golgynovicz* (28 ліпеня 1449 году); *Судъку да Олехну Кголикгиновичомъ земля Белякова*, *Пану Михаилу Коликиновичу озеро Орлои* (9 лістапада 1449 году); *Olechno Goliginovicz* (22 лістапада 1460 году); *recordii Michaelis Golgynovicz… Michael, Suczko, Dil Andreas germani Golginoviczi* (1463—1467 гады); *Bielicza Gołginowczyna* (8 красавіка 1478 году); *recordii Michaelis Golgynowicz… Michael, Svthko, Dyl Andreas germani Golgynowicz* (29 траўня 1479 году); *Michael Goligin* (Ян Длугаш); *Вышково а Мукободы небощику пану Михаилу Кголикгиновичу* (29 кастрычніка 1486 году); *Пану Михаилу Кголкгиновичу… Олехъну Кголикгиновичу* (3 жніўня 1496 году); *Михаило Кголикгиновичъ* (1496 год); *въ пана Михаила Кголикгиновича* (каля 1518 году); *листу [[Жыгімонт|Жыкгимонтовича]] Колькгиновича* (23 лістапада 1536 году); *панъ Михаило Колкиновичь* (1544 год); *за Жыкгимонътомъ Кголикгиновичомъ* (3 красавіка 1562 году); *Gołginowicz* (1565 год); *Павелъ Кголкгинъ*, *з села Кголкгинова*, *Родъ Неверовичовъ Кголкгиновъ* (1567 год); *Golgieniszki… Golginiszki* (1744 год); *Michałem y Bartłomieiem Golginami* (26 жніўня 1755 году); *Józefowi, Jakubowi y Wincentemu Gołginowiczom* (26 ліпеня 1797 году); *Agata Galgin* (1802 год).

## Носьбіты
* Гайлігін (Калігін) — легендарны літоўскі князь, сын легендарнага вялікага князя літоўскага Скірманта
* Гайлігін — літоўскі баярын, бацька Войцеха Манівіда і Юрыя Гедыгольда
* Андрэй Гайлігін (да 1401 — па 1433) — літоўскі баярын, набліжаны да Вітаўта; меў сыноў Алехну Дыля, Андрэя, Міхайлу і Сутку

Гольгіны (Golgin) гербаў Даленга і Сыракомля — літоўскі шляхецкі род з Ашмянскага і Віленскага паветаў.

Галагіны (Gołagin) гербу ўласнага — літоўскі шляхецкі род з Ашмянскага павету.

На гістарычнай Віленшчыне існуе вёска Гальгінішкі.

## Глядзіце таксама
* Гайла
* Гіна

## Крыніцы

## Літаратура
* 

Катэгорыя:Мужчынскія імёны